Diari Oficial de la Generalitat Valenciana


Sumari del DOGV 6495, del 05-04-2011 (2011/3905)

RESOLUCIÓ de 26 de març de 2011, del conseller de Governació, per la qual es concedeixen ajudes per a la construcció i remodelació de les infraestructures de les societats musicals, per a l'exercici 2011, convocades mitjançant Ordre 13/2010, de 16 de desembre, de la Conselleria de Governació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6495

Data del DOGV
:   05-04-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/3905


Data del document
:   26-03-2011

Organisme emissor
:   Conselleria de Governació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 26 de març de 2011, del conseller de Governació, per la qual es concedeixen ajudes per a la construcció i remodelació de les infraestructures de les societats musicals, per a l'exercici 2011, convocades mitjançant Ordre 13/2010, de 16 de desembre, de la Conselleria de Governació. [2011/3905]  
Vistes les actuacions realitzades en la Conselleria de Governació per a la tramitació i resolució dels expedients incoats a partir de les sol·licituds presentades a la convocatòria d'ajudes per a la construcció i remodelació de les infraestructures de les societats musicals de la Comunitat Valenciana, aquesta es resol basant-se en els següents  
  
  
Antecedents de fet  
  
Primer. Mitjançant Ordre de 16 de desembre de 2010, de la Conselleria de Governació, es van convocar subvencions per a la construcció i remodelació de les infraestructures de les societats musicals de la Comunitat Valenciana, per a l'exercici 2011 (DOCV núm. 6423, de 23.12.2010).  
La convocatòria té com a objecte la contribució a les despeses derivades de les obres necessàries de construcció i remodelació de les infraestructures de les societats musicals en l'àmbit de la Comunitat Valenciana, sota els principis de publicitat, transparència, objectivitat, igualtat i no discriminació.  
Segon. Vistes les sol·licituds presentades, després d'un estudi previ dels expedients, es va procedir a valorar quines sol·licituds havien de ser admeses a tràmit i quines no, així com les que havien de ser objecte de requeriment per a millorar-les o esmenar-les i, si és el cas, acompanyar documentació preceptiva. Es va procedir a la valoració dels expedients presentats pels sol·licitants de conformitat amb els criteris establits en la base quinta de la convocatòria, i que ha quedat reflectit en l'acta corresponent a la sessió celebrada per la comissió de valoració.  
  
Tercer. La comissió de valoració es va reunir el dia 17 de març de 2011, i en única sessió es va decidir valorar aquelles sol·licituds presentades. Es van exposar, així mateix els criteris seguits a l'efecte de valorar els expedients i baremació de les sol·licituds segons el que estableixen les bases de la convocatòria, quedant ratificats per la comissió de valoració els criteris exposats.  
Quarta. després de l'anterior per la comissió avaluadora es va elaborar proposta de resolució de conformitat amb el que preveu la base sexta de la convocatòria, coincidint la citada proposta amb les decisions adoptades en esta resolució.   
  
Fonaments de dret  
  
Primer. De conformitat amb el que preveu l'article 13 del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat modificat per Decret 6/2010, de 25 d'agost de 2010, i l'article 5 del Decret 100/2007, de 13 de juliol, del Consell, modificat per Decret 115/2010, de 27 d'agost, pel qual s'aprova el Reglament Orgànic i Funcional de la Conselleria de Governació, l'òrgan competent per a resoldre els expedients tramitats a l'empara de l'ordre esmentada és el conseller de Governació. Els expedients incoats com a conseqüència de les sol·licituds d'ajudes s'han tramitat de conformitat amb el que estableixen les bases de l'Ordre de 16 de desembre de 2010, de la Conselleria de Governació, i la resolució es dicta d'acord amb el que estableix la base sexta de l'esmentada ordre.   
  
Segon. La base quinta de l'ordre per la qual es convoquen estes ajudes, estableix que el procés de selecció consistirà en la valoració dels expedients presentats i l'assignació de l'import de les ajudes previstes en l'esmentada ordre, tenint en compte les bases de la convocatòria i els criteris continguts en aquesta. Els criteris de valoració adés esmentats que es tindran en compte per a la concessió de les ajudes seran els següents:   
a) El caràcter urgent o la necessitat imminent de les obres de construcció i remodelació a realitzar, es valorarà fins a 40 punts.  
b) L'optimització donada en el projecte d'obra, es valorarà fins a un total de 30 punts, amb el desglossament següent:  
- La idoneïtat econòmica de les solucions tècniques, es valorarà fins a 15 punts.  
- La consideració en l'optimització dels recursos, es valorarà fins a 10 punts  
- L'eficiència energètica de les instal·lacions, es valorarà fins a 5 punts.  
c) La idoneïtat tècnica de les obres de construcció i remodelació a realitzar, atenent a la finalitat cultural que es persegueix, es valorarà fins a 30 punts.  
Tercer. Les sol·licituds presentades seran valorades per una comissió avaluadora constituïda segons allò que s'ha determinat en la base quarta de la convocatòria.   
Quart. Segons el punt segon de l'ordre de la convocatòria que regula la concessió de les ajudes convocades en el seu paràgraf 2n diu que el Projecte de Llei de Pressuposts de la Generalitat per a l'exercici 2011 conté la línia de subvenció T7275000 en el capítol VII, destinat a l'esmentada finalitat, per un import de 600.000,00 € euros. No obstant això, l'import global màxim de les ajudes quedarà condicionat a l'existència, en els pressuposts de la Generalitat per a l'exercici 2011 i successius anys per als quals es concedisquen, de crèdit adequat i suficient per a atendre-les.  
Per Resolució de 31 de gener de 2011, del conseller de Governació, es dóna publicitat als crèdits que financen les subvencions per a la construcció i remodelació de les infraestructures de les societats musicals de la Comunitat Valenciana en l'exercici 2011 (DOCV 6456, de 9.02.2011).  
Quint. De conformitat amb el que disposa la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el reglament de desplegament de la dita llei; la Llei 5/1983, de 30 de desembre, del Consell; el text refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, i a proposta de la comissió de valoració d'esta convocatòria, fent ús de les atribucions que tinc conferides, resolc:  
  
  
Primer  
Denegar les sol·licituds formulades per les societats musicals que es relacionen en l'annex I per incomplir el que preveu l'epígraf d) de la base segona i epígraf c) de la base tercera apartat 4 de l'Ordre de 16 de desembre de 2010, de la Conselleria de Governació.  
  
Segon   
Concedir a les societats musicals incloses en l'annex II, ressenyades per ordre decreixent de puntuació en la suma total del procés de selecció, una ajuda econòmica, en la quantia que s'expressa, per a les despeses derivades de les obres necessàries de construcció i remodelació de les infraestructures de les societats musicals.  
Contra la present resolució, que posa fi a la via administrativa, podrà interposar-se recurs potestatiu de reposició davant el conseller de Governació, d'acord amb el que disposa els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, o bé cabrà plantejar directament recurs contenciós administratiu en el termini de dos mesos a partir de l'endemà de la notificació, davant la Sala contenciosa administrativa del Tribunal Superior de Justícia de la Comunitat Valenciana, de conformitat amb el que disposen els articles 46.1 de la Llei 29/1998, de 13 de juliol, Reguladora de la Jurisdicció contenciosa administrativa.  
  
  
València, 26 de març de 2011.- El conseller de Governació: Serafín Castellano Gómez.  
ANNEX I  
  
Societats musicals excloses per incomplir el que preveu l'epígraf d) de la base segona de la convocatòria   
de l'Ordre de 16 de desembre de 2010, de la Conselleria de Governació.  
  
  
  
  
Societats musicals excloses per incomplir el que preveu l'epígraf c) de la base tercera,   
apartat 4, de la convocatòria de l'Ordre de 16 de desembre de 2010, de la Conselleria de Governació.  
  
  
  
  
ANNEX II  
  
Societats musicals beneficiàries de les ajudes i quanties en euros  
  
  
  
ANEXO I  
  
Sociedades musicales excluidas por incumplir lo previsto en el epígrafe d) de la base segunda de la convocatoria   
de la Orden de 16 de diciembre de 2010, de la Conselleria de Gobernación.  
  
  
  
  
Sociedades musicales excluidas por incumplir lo previsto en el epígrafe c) de la base tercer apartado 4,   
de la convocatoria de la Orden de 16 de diciembre de 2010, de la Conselleria de Gobernación.  
  
  
  
  
ANEXO II  
  
Sociedades musicales beneficiarias de las ayudas y cuantías en euros  
  
